b"\n_START_ARTICLE_\nCreu de la pla\xc3\xa7a de l'Esgl\xc3\xa9sia (la Cellera de Ter)\n_START_SECTION_\nDescripci\xc3\xb3\n_START_PARAGRAPH_\nEns trobem davant de la creu commemorativa de l\xe2\x80\x99antic cementiri, el qual estava ubicat en la pla\xc3\xa7a de l\xe2\x80\x99Esgl\xc3\xa9sia._NEWLINE_La creu es troba empla\xc3\xa7ada sobre un doble pedestal. Aix\xc3\xad en primer terme, tenim un petit pedestal de pedra nomol\xc3\xadtica, seguit d\xe2\x80\x99un llarg i esbelt pedestal de ferro forjat, imitant una columna amb les seves respectives parts i seccions. Aix\xc3\xad contemplem el basament, el fust llis per\xc3\xb2 motllurat en parts determinades i el capitell._NEWLINE_A sobre tenim el que seria la creu pr\xc3\xb2piament, tamb\xc3\xa9 de ferro forjat, ornada amb uns trets i detalls esbelts i estilitzats com aix\xc3\xad ho acredita tant les fulles i flors delicades, com la tija corbada que corona la creu i que semblen estar imbu\xc3\xafdes de vida._NEWLINE_La tija corbada est\xc3\xa0 complementada amb una orla on hi ha gravada una inscripci\xc3\xb3 molt interessant, que diu aix\xc3\xad:_NEWLINE_\xe2\x80\x9cA L\xe2\x80\x99OMBRA D\xe2\x80\x99AQUEST ARBRE SANT DESCANSAREN_NEWLINE_LES CENDRES DELS NOSTRES PARES 1907_NEWLINE_JOSEP PLANES Y CARB\xc3\x93\xe2\x80\x9d_NEWLINE_Pel que fa a l\xe2\x80\x99estat de conservaci\xc3\xb3 de la creu, aquest \xc3\xa9s preocupant com aix\xc3\xad ho delaten dos factors: per una banda, els actes de bandalisme han provocat l\xe2\x80\x99arrancament de dos trossos de la creu, mentre que per l\xe2\x80\x99altra, el deteriorament avan\xc3\xa7at de parts determinades, en les que el ferro est\xc3\xa0 bastant corrossionat i oxidat.\n_START_SECTION_\nHist\xc3\xb2ria\n_START_PARAGRAPH_\nUn fet cabdal dins l\xe2\x80\x99urbanisme local va ser la construcci\xc3\xb3, l\xe2\x80\x99any 1890, del nou cementiri al camp d\xe2\x80\x99en Gurri, que havia estat llargament reivindicat, abandonant per tant el cementiri primigeni ubicat en la pla\xc3\xa7a de l\xe2\x80\x99Esgl\xc3\xa9sia."